A burkolatszálak fektetését megelőzően az alatta lévő teherhordó felületet ki kell szintezni, a párnafákat egymástól kb. 40-50 cm-re le kell fektetni, szükség szerint rögzíteni. A burkolatszálakat a párnafákra kell rögzíteni azokra merőlegesen párnafánként 2-2 db legalább 5×50 mm méretű speciális rozsdamentes acélcsavarral. A szálak közötti kb. 5 mm távtartást pl. fugakereszttel biztosítani kell. Betonaljzat esetén a vízelvezetés tökéletes megoldása érdekében a párnafákat speciális gumialátéttel alá lehet támasztani.